stanford-oval/wikipedia huggingface dataset:
จวนฮุย
ประวัติ > กบฏจูกัดเอี๋ยน

บทความหลัก: กบฏจูกัดเอี๋ยน
ในปี ค.ศ. 257 เดือน 5 ของศักราชไท่ผิงปีที่ 2 จูกัดเอี๋ยนขุนพลของรัฐวุยก๊กก่อกบฏที่อำเภอฉิวฉุน (壽春 โช่วชุน; ปัจจุบันคืออำเภอโช่ว นครลู่อาน มณฑลอานฮุย) เพื่อต่อต้านสุมาเจียวผู้สำเร็จราชการแทนพระองค์แห่งวุยก๊ก จูกัดเอี๋ยนส่งจูกัดเจ้งบุตรชายและงอก๋งหัวหน้าเสมียน (長史 จ๋างฉื่อ) ไปขอการสนับสนุนจากง่อก๊ก ง่อก๊กจึงส่งบุนขิม, จวนเต๊ก (全懌 เฉวียน อี้; อาของจวนฮุย), จวนตวน (全端 เฉวียน ตวาน), ต๋องจู (唐咨 ถาง จือ), หวาง จั้ว (王祚) และนายทหารคนอื่น ๆ ให้นำกำลังพลง่อก๊ก 30,000 นายไปสนับสนุนการก่อกบฏของจูกัดเอี๋ยน ในเดือน 6 บุนขิม จวนเต๊ก และนายทหารคนอื่น ๆ เดินทัพตัดผ่านภูมิประเทศภูเขาเข้าฉิวฉุนทางด้านตะวันออกเฉียงเหนือ หลานอาของจวนเต๊กคือจวนฮุยและเฉฺวียน อี๋ (全儀) อยู่ที่นครหลวงเกี๋ยนเงียบ (建業 เจี้ยนเย่; ปัจจุบันคือนครหนานจิง มณฑลเจียงซู) เกิดทะเลาะกับสมาชิกในครอบครัว จึงพามารดาและคนรับใช้หลายสิบคนข้ามแม่น้ำไปเข้าร่วมกับสุมาเจียว จงโฮยผู้ช่วยคนสนิทของสุมาเจียวจึงวางแผนเขียนหนังสือลับในนามของจวนฮุยและเฉฺวียน อี๋ แล้วส่งคนสนิทของจวนฮุยและเฉฺวียน อี๋ให้นำหนังสือลับเข้าฉิวฉุนไปแจ้งจวนเต๊ก โดยอ้างว่าผู้คนในง่อก๊กโกรธมากที่จวนเต๊กและคนอื่น ๆ ไม่สามารถเอาชนะทหารข้าศึกที่กำลังปิดล้อมฉิวฉุนได้ และคิดจะใช้เรื่องนี้ในการสังหารสมาชิกในครอบครัวของจวนเต๊กและคนอื่น ๆ แล้วจึงยอมจำนนต่อวุยก๊ก จวนเต๊กและคนอื่น ๆ ได้รับข่าวก็ตกใจและรู้สึกไม่สบายใจ ในเดือน 12 จวนเต๊กและคนอื่น ๆ นำทหารหลายพันนายยอมจำนนต่อสุมาเจียว ผู้คนในฉิวฉุนทราบเรื่องนี้ก็รู้สึกหวาดกลัวและไม่รู้จะทำอย่างไรต่อไป ภายหลังราชสำนักวุยก๊กแต่งตั้งให้จวนฮุยและคนอื่น ๆ มีตำแหน่งเป็นเจ้าเมือง (郡守 จฺวิ้นโฉ่ว) และมีบรรดาศักดิ์ระดับเลี่ยโหว (列侯)
ในนิยายสามก๊ก

ในนวนิยายอิงประวัติศาสตร์เรื่องสามก๊กในศตวรรษที่ 14 ซึ่งเล่าเรื่องเหตุการณ์ก่อนและระหว่างยุคสามก๊ก จวนฮุยปรากฏเป็นตัวละครในตอนที่ 112 ในนวนิยาย จวนฮุยเป็นบุตรชายของจวนตวนและติดตามจวนตวนในการยกกำลังทหารไปสนับสนุนจูกัดเอี๋ยนที่ฉิวฉุน ภายหลังจวนฮุยไม่สามารถรุกคืบหรือล่าถอยได้ จึงตัดสินใจยอมจำนนต่อสุมาเจียวและได้รับการแต่งตั้งเป็นขุนพลรอง (偏將軍 เพียนเจียงจฺวิน) จวนฮุยยังเขียนหนังสือไปเกลี้ยกล่อมให้จวนตวนและจวนเต๊กยอมจำนนต่อสุมาเจียว
ดูเพิ่ม

รายชื่อบุคคลในยุคสามก๊ก
จันทร์

จันทร์ อาจหมายถึง
ดวงจันทร์ ดาวบริวารของโลก
พระจันทร์ เทวดานพเคราะห์องค์หนึ่ง
วันจันทร์ วันหนึ่งในสัปดาห์
ถนนพระจันทร์ ถนนเลียบกำแพงพระราชวังบวรสถานมงคลด้านทิศใต้
ป้อมพระจันทร์ ป้อมรอบกำแพงพระนคร
ท่าพระจันทร์ ท่าเรือในถนนพระจันทร์
หม่อมเจ้าจันทร์จิรายุวัฒน์ รัชนี บางครั้งเรียกว่า ท่านจันทร์
สมณะเพาะพุทธ จนฺทเสฏฺโฐ บางครั้งเรียกว่า ท่านจันทร์
จันทร์ ขนนกยูง ผู้ก่อตั้งวัดพระธรรมกาย
ความหมายอื่น

จันทรา (แก้ความกำกวม)
ชูยู

Chinese novelist
ชูยู (จีน: 瞿佑; พินอิน: Qú Yòu; เวด-ไจลส์: Ch'ü Yu, 1341-1427) ชื่อรอง ซงจี (宗吉) และตั้งชื่อเล่นให้ตนเองว่า ซุนจ้าย (存齋) เป็นนักเขียนนวนิยายชาวจีนที่อาศัยอยู่ในราชวงศ์หมิง และผลงานของเขาได้สร้างแรงบันดาลใจให้กับงานแนวแฟนตาซีประเภทใหม่ที่มีนัยทางการเมืองของราชวงศ์ชิง
เกิดที่เมืองเฉียนถัง (錢塘, ปัจจุบันคือเมืองหางโจวชูยูเป็นที่รู้จักในฐานะกวีวัยรุ่น เขาเริ่มต้นทำงานเป็นครูในเมืองหลินอัน (臨安) และต่อมาได้รับการเลื่อนตำแหน่งเป็นหัวหน้าเลขานุการ ของอาณาจักรโจว (周) แต่ในช่วงที่อาชีพการงานของเขารุ่งเรืองที่สุด เขาถูกพัวพันในข้อพิพาทระหว่างจักรพรรดิหงอู่กับจูซู่และถูกจำคุกในปี 1408
หลังจากได้รับการปล่อยตัวในปี 1425 เขาทำงานเป็นครูสอนพิเศษในราชสำนักของขุนนางอิงกั๋ว กง (英國公) เขาได้รับตำแหน่งกลับคืนเป็นข้าราชการ แต่ไม่นานเขาก็ลาออก และไม่เคยกลับเข้าสู่โลกของการเมืองอีกเลย ผลงานของเขาแม้จะให้ความบันเทิง แต่ก็มีนัยแฝงที่แสดงถึงความกังวลและความไม่พอใจที่เขามีต่อตระกูลจูและการเมืองของราชวงศ์หมิง
ผลงาน

Records by the Trimmed Lamp (剪燈錄, Jiandeng Lu) : 40 เล่ม
New Stories to Trim the Lamp By (剪燈新話, Jiandeng Xinhua) : 4 เล่ม
ซิม

ซิม อาจหมายถึง
วิดีโอเกมโดยแมกซิสและอิเลคโทรนิค อาร์ต
เกมชุดซิมซิตี
เกมชุดเดอะซิมส์
เกมชุดซิมอื่น ๆ
ภาษาซิมส์
ซิมการ์ด (SIM card)
การจำลองสถานการณ์ (simulation)
จิรศักดิ์ โย้จิ้ว

| จิรศักดิ์ โย้จิ้ว |
| --- | --- |

สารนิเทศภูมิหลัง
เกิด: พ.ศ. 2516 จิรศักดิ์ โย้จิ้ว
อาชีพ: ผู้กำกับการแสดง
จิรศักดิ์ โย้จิ้ว เป็นผู้กำกับการแสดง  มีผลงานกำกับทั้งละครโทรทัศน์ ละครเวที
ผลงาน > ผู้ช่วยกำกับการแสดง

สามอนงค์ (บริษัท มีเดีย ออฟ มีเดียส์ จำกัด)
หลานสาวคุณหญิง (บริษัท มีเดีย ออฟ มีเดียส์ จำกัด)
จงรัก (บริษัท มีเดีย ออฟ มีเดียส์ จำกัด )
เกมรักพยาบาท (เอ็กแซ็กท์ เก็บถาวร 2008-10-10 ที่ เวย์แบ็กแมชชีน)
โดดเดี่ยวไม่เดียวดาย (เอ็กแซ็กท์ เก็บถาวร 2008-10-10 ที่ เวย์แบ็กแมชชีน)
โซดากับชาเย็น (เอ็กแซ็กท์ เก็บถาวร 2008-10-10 ที่ เวย์แบ็กแมชชีน)
หงส์เหนือมังกร (เอ็กแซ็กท์ เก็บถาวร 2008-10-10 ที่ เวย์แบ็กแมชชีน)
ตะวันตัดบูรพา (เอ็กแซ็กท์ เก็บถาวร 2008-10-10 ที่ เวย์แบ็กแมชชีน)
พิษกุหลาบ (เอ็กแซ็กท์ เก็บถาวร 2008-10-10 ที่ เวย์แบ็กแมชชีน)
เลือดหงส์ (เอ็กแซ็กท์ เก็บถาวร 2008-10-10 ที่ เวย์แบ็กแมชชีน)
ผลงาน > กำกับการแสดง

วิวาห์ไฟ (บริษัท มีเดีย ออฟ มีเดียส์ จำกัด )
สวรรค์บ้านทุ่ง (บริษัท มีเดีย ออฟ มีเดียส์ จำกัด)
เฮง เฮง เฮง (เอ็กแซ็กท์ เก็บถาวร 2008-10-10 ที่ เวย์แบ็กแมชชีน)
เฮฮาคาเฟ่ (เอ็กแซ็กท์ เก็บถาวร 2008-10-10 ที่ เวย์แบ็กแมชชีน)
รักในรอยแค้น (ภาค2) (เอ็กแซ็กท์ เก็บถาวร 2008-10-10 ที่ เวย์แบ็กแมชชีน)
บางรักซอย 9 (เอ็กแซ็กท์ เก็บถาวร 2008-10-10 ที่ เวย์แบ็กแมชชีน)
รักแปดพันเก้า (เอ็กแซ็กท์ เก็บถาวร 2008-10-10 ที่ เวย์แบ็กแมชชีน)
เป็นต่อ (บริษัท ซีเนริโอ จำกัด เก็บถาวร 2008-09-13 ที่ เวย์แบ็กแมชชีน)
นัดกับนัด (บริษัท ซีเนริโอ จำกัด เก็บถาวร 2008-09-13 ที่ เวย์แบ็กแมชชีน)
เป็นข่าว
ครอบครัวขำ
รักฝุ่นตลบ
เสือ ชะนี เก้ง
ชะนีหนีคาน
ก่อนจะถึง บางรักซอย 9 on stage
เรื่องเล่า คืนเฝ้าผี
ลัดดาแลนด์
รางวัลที่ได้

รางวัล เมขลาประจำปี 2547 ประเภท ผู้กำกับละครแนวหรรษายอดเยี่ยม
รางวัล "Star Entertainment Awards 2004" สาขา รางวัลละครซิทคอมยอดเยี่ยม จากเรื่อง บางรักซอย 9
รางวัล โทรทัศน์ทองคำ 2548 สาขา บทโทรทัศน์ยอดเยี่ยม จากเรื่อง เป็นต่อ
รางวัล Asian Television Awards 2007 สาขา Best Comedy Programme  จากเรื่อง เป็นต่อ
รางวัล Hamburger Awards ครั้งที่ 5 สาขา ละครประเภทซิทคอมยอดเยี่ยม จากเรื่อง เป็นต่อ
แหล่งข้อมูลอื่น

จิรศักดิ์ โย้จิ้ว[ลิงก์เสีย]
โครงการแสงเทียนหลังกระดานดำ เพื่อครูผู้ประสบภัยชายแดนใต้[ลิงก์เสีย]
พุทธาภิเษกหลวงพ่อพุทธโสธร รุ่น “ชนะภัยชัยชนะ” รวมน้ำใจสู่พี่น้องชาวใต้
"นกหวีดป้องกันภัย" ช่องทางระดมทุนบ้านพักฉุกเฉิน
ทีม “บางรักซอย 9 – เฮง เฮง เฮง” ทำบุญบ้านเด็กตาบอดพิการซ้ำซ้อน
“ส่งหนังสือให้น้อง ดับไฟชายแดนใต้”
มหาวิทยาลัยศิลปากร เยี่ยมกองถ่ายละคร "ผู้กองเจ้าเสน่ห์"
จูเงมุ

นิทานพื้นบ้านญี่ปุ่นและเรื่องเล่าในการแสดงรากูโงะ
จูเงมุ (ญี่ปุ่น: 寿限無/じゅげむ; โรมาจิ: Jugemu) เป็นเรื่องเล่าที่มีชื่อเสียงในการแสดงรากูโงะ ซึ่งเป็นรูปแบบความบันเทิงที่ใช้คำพูดของญี่ปุ่น จูเงมุเป็นเรื่องราวเรียบง่ายโดยมีส่วนที่ตลกขบขันที่สุดคือการพูดชื่อที่ยาวจนน่าขันซ้ำ ๆ มักใช้ในการฝึกอบรมสำหรับนักแสดงรากูโงะ
เนื้อเรื่อง

สามีภรรยาคู่หนึ่งไม่รู้จะตั้งชื่ออะไรที่เหมาะสมให้ลูกชายแรกเกิดของพวกตน ผู้พ่อไปยังวัดใกล้บ้านและขอให้เจ้าอาวาสช่วยคิดชื่อที่เป็นมงคล เจ้าอาวาสแนะนำชื่อ "จูเงมุ" (寿限無)  และชื่ออื่น ๆ อีกหลายชื่อ ผู้พ่อไม่สามารถตัดสินใจได้ว่าจะใช้ชื่อใด จึงนำชื่อทั้งหมดมาตั้งเป็นชื่อให้ลูก
ชื่อเต็มของจูเงมุคือ:
จูเงมุ จูเงมุ (寿限無 寿限無, Jugemu Jugemu)

โกโก-โนะ ซูริกิเระ (五劫の擦り切れ, Gokō-no Surikire)

ไคจาริซูอิเงียว-โนะ (海砂利水魚の, Kaijarisuigyo-no)

ซูอิเงียวมัตสึ อุนไรมัตสึ ฟูไรมัตสึ (水行末 雲来末 風来末, Suigyōmatsu Unraimatsu Fūraimatsu)

คูเนรูโตโกโระ-นิ ซูมูโตโกโระ (食う寝る処に住む処, Kūnerutokoro-ni Sumutokoro)

ยาบูราโคจิ-โนะ บูราโคจิ (藪ら柑子の藪柑子, Yaburakōji-no Burakōji)

ไปโปไปโปะ ไปโปะ-โนะ ชูริงงัง (パイポパイポ パイポのシューリンガン, Paipopaipo Paipo-no Shūringan)

ชูริงงัง-โนะ กูรินได (シューリンガンのグーリンダイ, Shūringan-no Gūrindai)

กูรินได-โนะ ปมโปโกปี-โนะ ปมโปโกนา-โนะ (グーリンダイのポンポコピーのポンポコナーの, Gūrindai-no Ponpokopii-no Ponpokonā-no)

โจคีวเม-โนะ โจซูเกะ (長久命の長助, Chōkyūmei-no Chōsuke)
(รูปแบบของชื่อในรายการนิฮงโงะ เดะ อาโซโบของช่องเอ็นเอชเค มีการแทนที่บางส่วนของชื่อด้วยอักษรคันจิ)
ในเรื่องเล่ารูปแบบหนึ่ง จูเงมุได้ทะเลาะวิวาทกับเพื่อนในวันหนึ่ง เพื่อนได้รับการบาดเจ็บด้วยการมีหัวโนใหญ่ เขาร้องไห้ไปฟ้องพ่อแม่ของจูเงมุ แต่เพราะใช้เวลานานมากในการท่องชื่อของจูเงมุ กว่าจะพูดจบหัวโนก็หายเป็นปกติไปแล้ว
ในเรื่องเล่าอีกรูปแบบหนึ่ง จูเงมุตกลงไปในบ่อน้ำและจมน้ำตาย ทุกคนที่ส่งข่าวต้องใช้เวลามากในการท่องชื่อทั้งหมดของเขา แต่ในเรื่องเล่าอีกรูปแบบหนึ่ง จูเงมุตกลงไปในทะเลสาบ และพ่อแม่ของเขาเกือบจะไปช่วยเขาไม่ทัน
แหล่งข้อมูลอื่น

"寿限無". 古典落語109. สืบค้นเมื่อ 17 January 2012.
ชื่อเต็มของจูเงมุ
ซอฮุย

| ซอฮุย |
| --- | --- |
เกิด: ค.ศ. 942
เสียชีวิต: ค.ศ. 998
บุตร: 손녀 서씨(현종의 후궁)
| --- | --- |
ซอฮุย
ฮันกึล: 서희
ฮันจา: 徐熙
อาร์อาร์: Seo Hui 
เอ็มอาร์: Sŏ Hŭi 
ซอฮุย (942-998) เกิดเมื่อปี ค.ศ. 942 เป็นอัครมหาเสนาบดีที่มีชื่อเสียงคนหนึ่งของ ราชวงศ์โครยอ โดยได้ออกรบต้านกองทัพเหลียวหลายครั้งจนในช่วงบั้นปลายชีวิตสุขภาพร่างกายอ่อนแอจึงได้แต่เข้าร่วมประชุมขุนนางอย่างเดียวมหาเสนาบดีซอฮุยถึงแก่อสัญกรรมเมื่อปี ค.ศ. 998 ในต้นรัชกาล พระเจ้ามกจง เมื่อมหาเสนาซอฮุยสิ้นชีวิตแล้วพระเจ้ามกจงก็โปรดเกล้าให้มหาเสนาซอได้รับพระราชทานแซ่วังคือได้เป็นราชนิกุลและยังโปรดเกล้าให้ยกย่องท่านเป็น รัฐบุรุษแห่งแผ่นดิน อีกด้วย
ซิโมน่า ฮาเล็ป

| --- | --- |

ประเทศ (กีฬา):  โรมาเนีย
ถิ่นพำนัก: Constanţa, Romania
วันเกิด:  (1991-09-27) กันยายน 27, 1991 (33 ปี)
ส่วนสูง: 1.72 m (5 ft 7 1⁄2 in)
เทิร์นโปร: Still Junior
การเล่น: มือขวา, แบคแฮนด์สองมือ
เงินรางวัล: US$50000
เดี่ยว
สถิติอาชีพ: 81-15
รายการอาชีพที่ชนะ: 0
อันดับสูงสุด: 258 (current)
ผลแกรนด์สแลมเดี่ยว
ออสเตรเลียนโอเพน: F (2018)
เฟรนช์โอเพน: W (2018)
วิมเบิลดัน: W  (2019)
ยูเอสโอเพน: SF (2015)
การแข่งขันอื่น ๆ
Tour Finals: 0-0
Olympic Games: 0
คู่
สถิติอาชีพ: 25-18
รายการอาชีพที่ชนะ: 0
อันดับสูงสุด: 242
ผลแกรนด์สแลมคู่
ออสเตรเลียนโอเพน: 0
เฟรนช์โอเพน: 0
วิมเบิลดัน: 0
ยูเอสโอเพน: 0
การแข่งขันคู่อื่น ๆ
Tour Finals: 0
อัปเดตล่าสุดเมื่อ: May 19, 2009
ซิโมน่า ฮาเล็ป นักเทนนิสชาวโรมาเนีย เกิดเมื่อวันที่ 27 กันยายน ค.ศ. 1991 อดีตแชมป์ เฟรนช์โอเพน ระดับเยาวชนปี 2008 ต่อมาได้ลงแข่งเฟรนช์โอเพน ระดับผู้ใหญ่แต่แพ้ในรอบคัดเลือกรอบ 2 หลังจบแมตช์นี้เธอประกาศว่าเธอจะไปผ่าตัดให้หน้าอกขนาด 34DD เล็กลงเพราะทำให้ลำบากในการเคลื่อนตัว เธอเป็นเจ้าของตำแหน่งชนะเลิศรายการแกรนด์สแลมในประเภทหญิงเดี่ยวจำนวน 2 สมัย ได้แก่ วิมเบิลดัน 1 สมัย (ค.ศ. 2018) และ เฟรนช์โอเพน 1 สมัย (ค.ศ. 2019)
จูฮี

| จูฮี |
| --- | --- |
朱儁
จูฮีจากเกม Romance Of The Three Kingdoms XI ของค่ายเกม KOEI

เสนาบดีคลัง (大司農)
ดำรงตำแหน่ง ค.ศ. 195
กษัตริย์: พระเจ้าเหี้ยนเต้
ลู่ช่างชูชื่อ (錄尚書事)
ดำรงตำแหน่ง ป. กรกฎาคม ค.ศ. 193 – ค.ศ. 194 (194)
กษัตริย์: พระเจ้าเหี้ยนเต้
มหาเสนา (太尉)
ดำรงตำแหน่ง ป. กรกฎาคม ค.ศ. 193 – 11 สิงหาคม ค.ศ. 194
กษัตริย์: พระเจ้าเหี้ยนเต้
ก่อนหน้า: Zhou Zhong
ถัดไป: Yang Biao
รัฐมนตรีกระทรวงราชพาหนะ (太僕)
ดำรงตำแหน่ง ค.ศ. 192 (192) – ค.ศ. 193 (193)
กษัตริย์: พระเจ้าเหี้ยนเต้
ข้าหลวงเมืองเหอหนาน (河南尹)
ดำรงตำแหน่ง ค.ศ. ? (?) – ค.ศ. ? (?)
กษัตริย์: จักรพรรดิฮั่นหลิง
เฉิงเหมินเซี่ยวเว่ย (城門校尉)
ดำรงตำแหน่ง ค.ศ. ? (?) – ค.ศ. ? (?)
กษัตริย์: จักรพรรดิฮั่นหลิง
ที่ปรึกษาราชวัง (光祿大夫)
ดำรงตำแหน่ง ค.ศ. ? (?) – ค.ศ. ? (?)
กษัตริย์: จักรพรรดิฮั่นหลิง
เจ้าเมืองโห้ลาย (河內太守)
ดำรงตำแหน่ง ค.ศ. ? (?) – ค.ศ. ? (?)
กษัตริย์: จักรพรรดิฮั่นหลิง
ขุนพลทหารม้าและรถรบฝ่ายขวา (右車騎將軍)
ดำรงตำแหน่ง ค.ศ. 185 (185) – ค.ศ. ? (?)
กษัตริย์: จักรพรรดิฮั่นหลิง
 
ข้อมูลส่วนบุคคล
เกิด: ไม่ทราบ ช่างอฺวี๋ เช่าซิง มณฑลเจ้อเจียง
เสียชีวิต: ค.ศ. 195 ซีอาน มณฑลส่านซี
บุตร: จู ฮ่าว
อาชีพ: แม่ทัพ, ขุนนาง
ชื่อรอง: กงเหว่ย (公偉)
บรรดาศักดิ์: เฉียงถังโหว (錢唐侯)

จูฮี (ปลายคริสต์ทศวรรษ 140 - ป. เมษายน ค.ศ. 195) ชื่อรอง กงเหว่ย เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นแม่ทัพแห่งราชวงศ์ฮั่นตะวันตก เป็น 1 ใน 3 แม่ทัพใหญ่ซึ่งมีหน้าที่ในการปราบปรามโจรโพกผ้าเหลือง อันได้แก่ โลติด ฮองฮูสง จูฮี  หลังเสร็จศึกปราบโจรโพกผ้าเหลืองก็ได้รับการปูนบำเหน็จให้เป็นเจ้าเมืองโห้หลำ  ต่อมาเหล่าสิบขันทีก็เรียกให้จ่ายสินบนแต่จูฮีกลับปฏิเสธ ทำให้เหล่าสิบขันทีได้ปลดจูฮีออกจากตำแหน่ง
ครอบครัว

จูฮีมีบุตรชายชื่อ จู ฮ่าว (朱皓) ชื่อรอง เหวินหมิง (文明) เขาก็ดำรงตำแหน่ง ยฺวี่จางจฺวิ้น (豫章郡) เขาพบจุดจบด้วยน้ำมือของเสอ หรงในปีเดียวกันที่พ่อของเขาเสียชีวิต
ดูเพิ่ม

ตัวละครในสามก๊ก
คลุ้ม วัชโรบล

| ศาสตราจารย์ คลุ้ม วัชโรบล ป> ช., ป.ม., ต.จ.ว. |
| --- | --- |

เกิด: 16 กันยายน พ.ศ. 2450 จังหวัดเพ็ชรบุรี
เสียชีวิต: 7 ธันวาคม พ.ศ. 2530 (80 ปี)
สัญชาติ: ไทย
อาชีพ: อดีตอาจารย์ประจำคณะวิทยาศาสตร์ จุฬาลงกรณ์มหาวิทยาลัย
ศาสตราจารย์ ดร.คลุ้ม วัชโรบล (16 กันยายน 2450 - 7 ธันวาคม 2530) เป็นราชบัณทิตในสำนักวิทยาศาสตร์รุ่นแรกที่ได้รับพระบรมราชโองการโปรดเกล้าฯ แต่งตั้งเป็นราชบัณทิต ในวิชาวิทยาศาสตร์ชีวภาพ เมื่อวันที่ 30 กันยายน พ.ศ. 2485 ตั้งแต่วัยหนุ่ม เป็นอาจารย์ประจำคณะวิทยาศาสตร์ จุฬาลงกรณ์มหาวิทยาลัย ท่านเป็นผู้มีความรู้ทางด้านชีววิทยาเป็นอย่างดียิ่งคนหนึ่ง ได้เขียนตำราทางชีววิทยาสำหรับนักเรียนในระดับมัธยมศึกษาไว้มาก นับว่าเป็นผู้บุกเบิกในการเขียนตำราเรียนทางด้านชีววิทยาในประเทศไทย ซึ่งสมัยนั้นยังไม่มีศัพท์บัญญัติทางวิทยาศาสตร์หรือชีววิทยาเหมือนในปัจจุบันนี้ จึงนับว่าเป็นงานเขียนตำราที่ยากยิ่งสำหรับในยุคนั้น เพราะต้องคิดสร้างศัพท์ขึ้นมาใช้เองด้วย แต่ศาสตราจารย์ ดร.คลุ้ม วัชโรบล ก็ได้ใช้ความวิริยะอุตสาหะ เขียนตำราเรียนทางด้านชีววิทยาให้เป็นประโยชน์แก่การศึกษาของชาติเป็นอย่างมาก
นอกจากนี้แล้ว ศ.ดร.คลุ้ม วัชโรบล ยังถือได้ว่าเป็นนักวิชาการไทยคนแรก ๆ ที่สนใจศึกษาศาสตร์ที่วิทยาศาสตร์ปัจจุบันไม่สามารถอธิบายได้ เช่น วิญญาณหรือผี, การระลึกชาติได้ และพลังจิต โดยศึกษาร่วมกับนักวิชาการชาวแคนาดา เอียน สตีเวนสัน
ประวัติ

ศาสตราจารย์ ดร.คลุ้ม วัชโรบล เป็นบุตรของขุนสมานประหาสกิจ (นอกราชการ) และนางแป้น เกิดเมื่อวันที่ 16 กันยายน 2450 ที่จังหวัดเพ็ชรบุรี เป็นคนมีสติปัญญาเฉียบแหลม เรียนข้ามชั้นและสอบได้ที่ 1 มาโดยตลอด รวมทั้งเรียนม.4 และม.5 ชั้นละเพียงครึ่งปี ในระหว่างปีพ.ศ.2468-2470 เรียนที่คณะแพทย์ศาสตร์ จุฬาลงกรณ์มหาวิทยาลัย นอกจากสอบได้ที่ 1 แล้วยังได้เงินรางวัลเรียนดี 100 บาท
ประวัติการศึกษา

พ.ศ. 2457 โรงเรียนวัดมหาธาตุ จังหวัดเพชรบุรี

พ.ศ. 2458 โรงเรียนสวนกุหลาบวิทยาลัย และโรงเรียนพรานหลวง หัดโขน

พ.ศ. 2462 โรงเรียนกล่อมพิทยากร วัดพระเชตุพน

พ.ศ. 2464 โรงเรียนวัดบวรนิเวศชั้น ม.4

พ.ศ. 2465 โรงเรียนมัธยมวัดเทพศิรินทร์

พ.ศ. 2468 คณะแพทย์ศาสตร์ จุฬาลงกรณ์มหาวิทยาลัย

พ.ศ. 2471 B.Se. Honours และ A.R.C.S. จาก Royal College of Science,Imperial College of Science and Technology, University of London

พ.ศ. 2475 Ph.D.
ประวัติการทำงาน

- ได้กลับจากประเทศอังกฤษและมาเป็นอาจารย์ในแผนกชีววิทยา คณะวิทยาศาสตร์ จุฬาลงกรณ์มหาวิทยาลัย ในตำแหน่ง อาจารย์ผู้ช่วย โดยสอบคัดเลือกตามพระราชกฤษฎีกาการคัดเลือกบุคคลเข้ารับราชการในกระทรวงธรรมการ ตั้งแต่วันที่ 11 ตุลาคม พ.ศ. 2478 เป็นต้นมา 

- เป็นศาสตราจารย์ หัวหน้าแผนกชีววิทยา และหัวหน้าแผนกวิชาวิทยาศาสตร์ทั่วไป คณะวิทยาศาสตร์ จุฬาลงกรณ์มหาวิทยาลัย

- เป็นอาจารย์สอนวิชาชีววิทยา คณะวิทยาศาสตร์การแพทย์ มหาวิทยาลัยแพทศาสตร์ ให้แก่แผนกเตรียมการแพทย์ วิทยาศาสตร์ เภสัชศาสตร์ ทันตแพทย์ศาสตร์ และกายภาพบำบัด

- เป็นอาจารย์สอนวิชาวิทยาศาสตร์ ให้แก่สมเด็จพระเจ้าลูกเธอ เจ้าฟ้าหญิงอุบลรัตน์ราชกัญญาฯ โรงเรียนจิตรลดา

- ในการฉลอง 50 ปี ของจุฬาลงกรณ์มหาวิทยาลัย ในวันที่ 26 มีนาคม 2510 ได้รับพระราชทานปริญญาวิทยาศาสตร์ดุษฎีบัณฑิตกิตติมศักดิ์ เพื่อเป็นเกียรติในการที่สอนวิชาชีววิทยา ในจุฬาลงกรณ์มหาวิทยาลัยมานาน

- ออกจากราชการวันที่ 1 ตุลาคม 2510 แล้วรักษาการในตำแหน่ง หัวหน้าแผนกวิชาชีววิทยา และดำรงตำแหน่งหัวหน้าแผนกวิชาชีววิทยาจนถึงวันที่ 30 กันยายน 2512

- 31 กรกฎาคม 2515 ดำรงตำแหน่ง ศาสตราจารย์อุปการะคุณ
ผลงานทางวิชาการ

1) The Alimentary Canal of the larva of Ptinus tectus (Boield) Coleoptera, Ptinidae, with special reference ti silk production.

2) The excretion of Guanine by Arachnids.

3) ได้ศึกษาและแต่งตำราเรียนเกี่ยวกับสัตว์ในเมืองไทย คือ Macrobrachiun carcinus, Pheretima peguana และ Rana tigrina.

4) เขียนบทความเรื่อง "หญิงก็ได้ ชายก็ดี" และ "ยุง" ลงใน "สมุดที่ระลึกวันราชบัณฑิตตยสถาน 31 มีนาคม 2486" และ "สมุดที่ระลึกวันราชบัณฑิตยสถาน 31 มีนาคม 2487"
เกียรติคุณ

30 กันยายน พ.ศ. 2485 ราชบัณฑิตในสำนักวิทยาศาสตร์รุ่นแรก ที่ได้รับพระบรมราชโองการ โปรดเกล้าฯ แต่งตั้งเป็นราชบัณฑิตในวิชาวทิยาศาสตร์ชีวภาพ
เครื่องราชอิสริยาภรณ์

พ.ศ. 2509 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2506 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2512 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้าวิเศษ (ต.จ.ว.)
พ.ศ. 2504 –  เหรียญจักรพรรดิมาลา (ร.จ.พ.)
พ.ศ. 2514 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
แหล่งข้อมูลอื่น

ประวัติการก่อตั้งสมาคมวิทยาศาสตร์แห่งประเทศไทยในพระบรมราชูปถัมภ์
รายชื่อคณะกรรมการสมาคมนิสิตเก่าจุฬาลงกรณ์มหาวิทยาลัย พ.ศ. 2489 เก็บถาวร 2009-02-01 ที่ เวย์แบ็กแมชชีน
จิระ มะลิกุล

| จิระ มะลิกุล |
| --- | --- |
เกิด: 24 กุมภาพันธ์ พ.ศ. 2504 (63 ปี)
อาชีพ: ผู้กำกับภาพยนตร์, นักเขียนบทภาพยนตร์, โปรดิวเซอร์ภาพยนตร์
ผลงานเด่น: 15 ค่ำ เดือน 11 มหา'ลัยเหมืองแร่ รัก 7 ปี ดี 7 หน พรจากฟ้า
สังกัด: จีทีเอช  จีดีเอช ห้าห้าเก้า
สุพรรณหงส์: ผู้กำกับภาพยนตร์ยอดเยี่ยม พ.ศ. 2545- 15 ค่ำ เดือน 11 พ.ศ. 2548- มหา'ลัยเหมืองแร่
ชมรมวิจารณ์บันเทิง: ผู้กำกับภาพยนตร์ยอดเยี่ยม พ.ศ. 2545- 15 ค่ำ เดือน 11
โทรทัศน์ทองคำ: มิวสิกวิดีโอดีเด่น ชนะเลิศ พ.ศ. 2529 - กล้วยไข่:เฉลียง
ฐานข้อมูล
IMDb
ThaiFilmDb
จิระ มะลิกุล หรือ เก้ง (24 กุมภาพันธ์ พ.ศ. 2504 - ) เป็นผู้กำกับ นักเขียนบท และโปรดิวเซอร์ภาพยนตร์ชาวไทย และเป็นกรรมการผู้ทรงคุณวุฒิ
ในคณะกรรมการบริหารหอภาพยนตร์ โดยปัจจุบันมีผลงานการกำกับภาพยนตร์สี่เรื่อง คือ 15 ค่ำ เดือน 11 , มหา'ลัยเหมืองแร่ , รัก 7 ปี ดี 7 หน (ตอน 42.195) และ พรจากฟ้า (ตอน พรปีใหม่) รวมทั้งเป็นผู้เขียนบทภาพยนตร์เรื่อง สตรีเหล็ก ซึ่งเป็นผลงานที่เริ่มสร้างชื่อในนาม "หับ โห้ หิ้น"
ประวัติ

จิระ จบการศึกษาจาก โรงเรียนเซนต์คาเบรียลต่อมาใน คณะนิเทศศาสตร์ จุฬาลงกรณ์มหาวิทยาลัย เริ่มทำงานในวงการบันเทิง โดยเป็นผู้กำกับมิวสิกวิดีโอ ให้กับศิลปินเพลงในค่าย ครีเอเทีย อาร์ติสต์ อาทิ ไพบูลย์เกียรติ เขียวแก้ว (ปั่น), รวิวรรณ จินดา, เฉลียง, ปานศักดิ์ รังสิพราหมณกุล เป็นต้น  รวมถึงงานจากค่ายเพลงอื่น เช่น  ดนุพล แก้วกาญจน์ในเพลง เทวดาเดินดิน โดยมักเสนอผลงานที่แปลกแหวกแนวจนเป็นที่ยอมรับ  ก่อนจะผันตัวเองไปทำงานโฆษณา โดยเปิดบริษัท "หับ โห้ หิ้น บางกอก" มีผลงานโฆษณาที่สร้างชื่อเสียงจาก ผลิตภัณฑ์ไทยชูรส ตราชฎา  นอกจากนี้ จิระ ยังเคยให้เสียงพากย์ในภาพยนตร์แอนิเมชั่นของวอลล์ ดิสนีย์ เรื่อง Snow White and the Seven Dwarfs หรือ สโนว์ไวท์กับคนแคระทั้งเจ็ด โดย จิระ พากย์เป็น สนีซซี่ คนแคระขี้จาม
สำหรับงานภาพยนตร์ จิระ และ หับ โห้ หิ้น เริ่มสร้างภาพยนตร์เรื่องแรกในปี พ.ศ. 2543 คือ สตรีเหล็ก ให้กับ ไท เอ็นเตอร์เทนเมนต์ โดยมี ยงยุทธ ทองกองทุน เป็นผู้กำกับภาพยนตร์  ส่วนจิระ รับหน้าที่ร่วมเขียนบทและกำกับภาพ ซึ่งประสบความสำเร็จอย่างมาก จนได้ขยับมาเป็นผู้กำกับภาพยนตร์แนวชีวิต เรื่อง 15 ค่ำ เดือน 11 ในปี พ.ศ. 2545 และ มหา'ลัยเหมืองแร่ ในปี พ.ศ. 2548 ซึ่งได้รับรางวัลภาพยนตร์แห่งชาติ สุพรรณหงส์ ผู้กำกับภาพยนตร์ยอดเยี่ยมทั้งสองเรื่อง
หลังจากนั้น จิระดำรงตำแหน่งผู้อำนวยการสร้างของ บริษัท จีเอ็มเอ็ม ไท หับ จำกัด (จีทีเอช) โดยอยู่เบื้องหลังให้กับภาพยนตร์เรื่องต่างๆ ซึ่งมีส่วนทำให้คนไทยหันมาดูหนังไทยจากค่ายนี้กันมากขึ้น แต่เมื่อบริษัท จีเอ็มเอ็ม ไท หับ ได้ปิดตัวลง จิระดำรงตำแหน่งผู้อำนวยการสร้างของ บริษัท จีดีเอช ห้าห้าเก้า แทน
ประวัติ > ผลงาน

| ปี | ชื่อเรื่อง | ภาษาอังกฤษ | กำกับการแสดง | ผู้ผลิต | บทภาพยนตร์ | กำกับภาพ | หมายเหตุ |
| --- | --- | --- | --- | --- | --- | --- | --- |
| 2543 | สตรีเหล็ก | The Iron Ladies | ไม่ | ไม่ | ใช่ | ใช่ |  |
| 2545 | 15 ค่ำ เดือน 11 | Mekhong Full Moon Party | ใช่ | ไม่ | ใช่ | ใช่ |  |
| 2546 | แฟนฉัน | My Girl | ไม่ | ใช่ | ไม่ | ไม่ |  |
| 2547 | สตรีเหล็ก 2 | The Iron Ladies 2 | ไม่ | ไม่ | ใช่ | ใช่ |  |
| 2547 | แจ๋ว | Mission Almost Impossible Done (M.A.I.D) | ไม่ | ใช่ | ไม่ | ไม่ |  |
| 2548 | มหา'ลัยเหมืองแร่ | The Tin Mine | ใช่ | ใช่ | ใช่ | ไม่ |  |
| 2548 | วัยอลวน 4 : ตั้ม-โอ๋ รีเทิร์น | Oops! There's Dad | ไม่ | ใช่ | ไม่ | ไม่ |  |
| 2548 | เพื่อนสนิท | Dear Dakanda | ไม่ | ใช่ | ไม่ | ไม่ |  |
| 2549 | เด็กหอ | The Dorm | ไม่ | ใช่ | ไม่ | ไม่ |  |
| 2549 | เพราะอากาศเปลี่ยนแปลงบ่อย | Season Change | ไม่ | ใช่ | ไม่ | ไม่ |  |
| 2549 | แก๊งชะนีกับอีแอบ | Metrosexual | ไม่ | ใช่ | ไม่ | ไม่ |  |
| 2549 | หมากเตะรีเทิร์นส | Lucky Loser | ไม่ | ใช่ | ไม่ | ไม่ |  |
| 2549 | เก๋า..เก๋า | The Possible | ไม่ | ใช่ | ไม่ | ไม่ |  |
| 2550 | บอดี้ ศพ#19 | Body | ไม่ | ใช่ | ไม่ | ไม่ |  |
| 2550 | 365 วัน ตามติดชีวิตเด็กเอ็นท์ | Final Score | ไม่ | ใช่ | ไม่ | ไม่ |  |
| 2550 | สายลับจับบ้านเล็ก | The Bedside Detective | ไม่ | ใช่ | ไม่ | ไม่ |  |
| 2551 | สี่แพร่ง | 4bia | ไม่ | ใช่ | ไม่ | ไม่ |  |
| 2551 | กอด | Handle Me With Care | ไม่ | ใช่ | ไม่ | ไม่ |  |
| 2551 | โปรแกรมหน้า วิญญาณอาฆาต | Coming Soon | ไม่ | ใช่ | ไม่ | ไม่ |  |
| 2552 | หนีตามกาลิเลโอ | Dear Galileo | ไม่ | ใช่ | ไม่ | ไม่ |  |
| 2552 | ห้าแพร่ง | Phobia 2 | ไม่ | ไม่ | ไม่ | ใช่ |  |
| 2552 | รถไฟฟ้า มาหานะเธอ | BTS Love Story | ไม่ | ใช่ | ไม่ | ใช่ |  |
| 2553 | บ้านฉัน..ตลกไว้ก่อน (พ่อสอนไว้) | The Little Comedian | ไม่ | ใช่ | ไม่ | ไม่ |  |
| 2553 | กวน มึน โฮ | Hello Stranger | ไม่ | ใช่ | ไม่ | ไม่ |  |
| 2554 | ซักซี้ด ห่วยขั้นเทพ | Suck Seed | ไม่ | ใช่ | ไม่ | ไม่ |  |
| 2554 | ลัดดาแลนด์ | Laddaland | ไม่ | ใช่ | ไม่ | ไม่ |  |
| 2555 | เออรัก เออเร่อ | ATM | ไม่ | ใช่ | ไม่ | ไม่ |  |
| 2555 | รัก 7 ปี ดี 7 หน ตอน 42.195 | Seven Something | ใช่ | ไม่ | ไม่ | ไม่ |  |
| 2556 | พี่มาก..พระโขนง | Pee-Mak | ไม่ | ใช่ | ไม่ | ไม่ |  |
| 2557 | คิดถึงวิทยา | Teacher’s Diary | ไม่ | ใช่ | ไม่ | ไม่ |  |
| 2557 | ฝากไว้..ในกายเธอ | The Swimmers | ไม่ | ใช่ | ไม่ | ไม่ |  |
| 2557 | ไอฟาย..แต๊งกิ้ว..เลิฟยู้ | I FINE THANK YOU LOVE YOU | ไม่ | ใช่ | ไม่ | ไม่ |  |
| 2558 | ฟรีแลนซ์..ห้ามป่วย ห้ามพัก ห้ามรักหมอ | Heart Attack | ไม่ | ใช่ | ไม่ | ไม่ |  |
| 2558 | เมย์ไหน..ไฟแรงเฟร่อ | May Who | ไม่ | ใช่ | ไม่ | ไม่ |  |
| 2559 | แฟนเดย์..แฟนกันแค่วันเดียว | One Day | ไม่ | ใช่ | ไม่ | ไม่ |  |
| 2559 | พรจากฟ้า ตอน พรปีใหม่ | A Gift | ใช่ | ไม่ | ใช่ | ไม่ |  |
| 2560 | ฉลาดเกมส์โกง | Bad Genius | ไม่ | ใช่ | ไม่ | ไม่ |  |
| 2560 | เพื่อน..ที่ระลึก | The Promise | ไม่ | ใช่ | ไม่ | ไม่ |  |
| 2561 | น้อง.พี่.ที่รัก | Brother Of The Year | ไม่ | ใช่ | ไม่ | ไม่ |  |
| 2561 | 2,215 เชื่อ บ้า กล้า ก้าว | 2215 | ไม่ | ใช่ | ไม่ | ไม่ |  |
| 2561 | โฮมสเตย์ | Homestay | ไม่ | ใช่ | ไม่ | ไม่ |  |
| 2562 | Friend Zone ระวัง..สิ้นสุดทางเพื่อน | Friend Zone | ไม่ | ใช่ | ไม่ | ไม่ | นักแสดงรับเชิญ |
แหล่งข้อมูลอื่น

ชีวประวัติ จิระ มะลิกุล ที่ ฐานข้อมูลภาพยนตร์ไทย
จิระ มะลิกุล ที่อินเทอร์เน็ตมูวีเดตาเบส
หับ โห หิ้น เก็บถาวร 2006-07-02 ที่ เวย์แบ็กแมชชีน
ข้อมูลจิระ ที่เวบ จีเอ็มเอ็ม ไทยหับ[ลิงก์เสีย]
| ด ค กผลงานโดย จิระ มะลิกุล |
| --- | --- |
กำกับภาพยนตร์:  15 ค่ำ เดือน 11 (2545)  มหา'ลัยเหมืองแร่ (2548)  รัก 7 ปี ดี 7 หน (ตอน 42.195) (2555) 
บทภาพยนตร์:  สตรีเหล็ก (2543)  15 ค่ำ เดือน 11 (2545)  มหา'ลัยเหมืองแร่ (2548) 
กำกับภาพ:  สตรีเหล็ก (2543)  สตรีเหล็ก 2 (2546)  ห้าแพร่ง (2552) 
อำนวยการสร้าง:  แฟนฉัน (2546)  สตรีเหล็ก 2 (2547)  แจ๋ว (2547)  มหา'ลัยเหมืองแร่ (2548)  วัยอลวน 4 (2548)  เพื่อนสนิท (2548)  เด็กหอ (2549)  Seasons Change (2549)  แก๊งชะนีกับอีแอบ (2549)  หมากเตะรีเทิร์นส (2549)  เก๋า..เก๋า (2549)  365 วัน ตามติดชีวิตเด็กเอ็นท์ (2550)  สี่แพร่ง (2551)  รถไฟฟ้า มาหานะเธอ (2552) 
| ด ค กรางวัลภาพยนตร์แห่งชาติ สุพรรณหงส์ สาขาผู้กำกับภาพยนตร์ยอดเยี่ยม |
| --- | --- |
2534–2550:  หม่อมเจ้าชาตรีเฉลิม ยุคล (2534)  บัณฑิต ฤทธิ์ถกล (2535)  ชูชัย องอาจชัย (2536)  บัณฑิต ฤทธิ์ถกล (2537)  ราเชนทร์ ลิ้มตระกูล (2538)  หม่อมเจ้าชาตรีเฉลิม ยุคล (2539)  นนทรีย์ นิมิบุตร (2540)  ภิญโญ รู้ธรรม (2541)  นนทรีย์ นิมิบุตร (2542)  กิตติกร เลียวศิริกุล (2544)  จิระ มะลิกุล (2545)  คมกฤษ ตรีวิมล, ทรงยศ สุขมากอนันต์, นิธิวัฒน์ ธราธร, วิชชา โกจิ๋ว, วิทยา ทองอยู่ยง และ อดิสรณ์ ตรีสิริเกษม (2546)  อิทธิสุนทร วิชัยลักษณ์ (2547)  จิระ มะลิกุล (2548)  เฉลิม วงค์พิมพ์ (2549)  ชูเกียรติ ศักดิ์วีระกุล (2550) 
2551–2575:  อาทิตย์ อัสสรัตน์ (2551)  ก้องเกียรติ โขมศิริ (2552)  อุรุพงศ์ รักษาสัตย์ (2553)  เป็นเอก รัตนเรือง (2554)  ชูเกียรติ ศักดิ์วีระกุล (2555)  คงเดช จาตุรันต์รัศมี (2556)  ลี ชาตะเมธีกุล (2557)  นวพล ธำรงรัตนฤทธิ์ (2558)  อโนชา สุวิชากรพงศ์ (2559)  นัฐวุฒิ พูนพิริยะ (2560)  อนุชา บุญยวรรธนะ (2561)  (2562) โควิด-19  คงเดช จาตุรันต์รัศมี (2563)  บรรจง ปิสัญธนะกูล (2564)  หม่อมหลวงพันธุ์เทวนพ เทวกุล (2565)
ชูพล ศรีเวียง

ชูพล ศรีเวียง  ครีเอทีฟ นักโฆษณา นักร้อง นักดนตรี นักแต่งเพลง หัวหน้าวงวิเศษนิยม วงดนตรีแนว Modern rock